ravi teja gopichand malineni movie announcement
హ్యాట్రిక్‌ కోసం సూపర్‌ హిట్ కాంబో.. రవితేజ 66
డాన్‌ శీను, బలుపు లాంటి సినిమాలతో ఆకట్టుకున్న రవితేజ, గోపిచంద్‌ మలినేనిలు హ్యాట్రిక్‌ హిట్ కోసం రెడీ అవుతున్నారు. ఈ కాంబినేషన్‌లో మూడో సినిమా నవంబర్‌లో ప్రారంభం కానుంది.
Samayam Telugu | Updated:
Oct 26, 2019, 02:46PM IST
రవితేజ, గోపిచంద్‌ మలినేని
వరుస ఫ్లాప్‌లతో ఇటీవల కాస్త స్లో అయిన సీనియర్‌ హీరో రవితేజ స్పీడు పెంచాడు. ప్రస్తుతం వీఐ ఆనంద్‌ దర్శకత్వంలో డిస్కోరాజా సినిమాలో నటిస్తున్న రవితేజ మరో సినిమాను ప్రారంభిస్తున్నాడు. తాజాగా ఈ సినిమాకు సంబంధించిన అప్‌డేట్‌ను దీపావళి సందర్భంగా ఇచ్చారు చిత్రయూనిట్.
రవితేజ 66వ సినిమాగా తెరకెక్కుతున్న ఈ సినిమాను ఠాగూర్‌ మధు నిర్మిస్తున్నారు. గతంలో రవితేజ హీరోగా డాన్‌ శీను, బలుపు లాంటి సూపర్‌ హిట్ సినిమాలను అందించిన దర్శకుడు గోపిచంద్‌ మలినేని ఈ సినిమాతో రవితేజతో కలిసి హ్యాట్రిక్‌ సక్సెస్‌ అందించేందుకు రెడీ అవుతున్నాడు. పండగ చేస్కో, విన్నర్‌ సినిమాలతో నిరాశపరిచిన గోపిచంద్‌, రవితేజతో కలిసి హిట్ ట్రాక్‌లోకి వచ్చేందుకు ప్లాన్ చేస్తున్నాడు.